ETA:N SEKAKOMITEAN 62. KOKOUKSESSA 26 PÄIVÄNÄ MAALISKUUTA 1999 HYVÄKSYMÄT YHTEISET JULKILAUSUMAT

(1999/C 185/06)

Yhteinen julkilausuma ETA-sopimuksen liitteessä II olevasta XIV luvusta lannoitteiden alan tarkastelulausekkeiden osalta

1 kohta: Lannoitteita koskevan jäsenvaltioiden lainsäädännön lähentämisestä 18 päivänä joulukuuta 1975 annettu neuvoston direktiivi 76/116/ETY (EYVL L 24, 30.1.1976, s. 21)

Tämän direktiivin muutosteksti sallii EFTA-valtioiden rajoittaa kadmiumia sisältävien lannoitteiden tuloa markkinoilleen ETA-sopimuksen voimaantulopäivänä voimassa olevien kansallisten lakiensa mukaisesti. Sopimuspuolet tarkastelivat yhdessä tilannetta uudelleen vuonna 1998.

Uudelleentarkastelun pohjalta sopimuspuolet ovat sopineet edellä mainitun säädöksen soveltamisajan pidentämisestä. Uusi yhteinen tarkastelu suoritetaan vuonna 2001.

Yhteinen julkilausuma ETA-sopimuksen liitteessä II olevasta XV luvusta vaarallisten aineiden alan tarkastelulausekkeiden osalta

1 kohta: Vaarallisten aineiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä 27 päivänä kesäkuuta 1967 annettu neuvoston direktiivi 67/548/ETY (EYVL 196, 16.8.1967, s. 1) ja

10 kohta: Vaarallisten valmisteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä 7 päivänä kesäkuuta 1988 annettu neuvoston direktiivi 88/379/ETY (EYVL L 187, 16.7.1988, s. 4)

Näiden ETA-sopimuksen kahden säädöksen muutokset sallivat EFTA-valtion päätellä, että osana vuonna 1998 tehtyä uudelleentarkastelua se tarvitsee poikkeuksen yhteisön luokitusta ja merkintöjä koskevista säädöksistä. Jos asia on näin, säädöksiä ei sovelleta kyseiseen maahan.

Tehdyn uudelleentarkastelun perusteella Norja on päätellyt, että se hyväksyy voimassa olevan yhteisön säännöstön 1 päivästä tammikuuta 1999 lähtien, mutta poikkeuksin erityisillä aloilla. Nämä poikkeukset luetellaan liitteessä.

Sopimuspuolet ottavat nämä päätelmät huomioon ja sopivat tavoitteesta, jonka mukaan edellä mainittuja yhteisön säädöksiä sovelletaan täysimääräisesti 1 päivään tammikuuta 2001 saakka. Tilannetta tarkastellaan uudelleen vuonna 2000. Jos EFTA-valtio päättelee, että se edeleen tarvitsee poikkeuksen en liitteessä mainituista erityisaloista, määräyksiä ei sovelleta siihen ellei ETA:n sekakomitea päätä toisin.

Jos yhteisön tätä koskevaa säännöstöä vielä muutetaan tai kehitetään muulla tavalla ennen 1 päivää tammikuuta 2001, sopimuspuolet tekevät kaikkensa löytääkseen sopivat ratkaisut tällaisten säännösten yhdistämiseksi ETA-sopimukseen. Sopimuksen 97-104 artiklassa määrättyjä menettelyjä sovelletaan.

LIITE

Norja

Norjaan ei sovelleta seuraavia säännöksiä:

1. Vaarallisten aineiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä 27 päivänä kesäkuuta 1967 annetun neuvoston direktiivin 67/548/ETY osalta:

a) 30 artiklaa yhdessä 4-5 artiklan kanssa seuraavan osalta:

i) direktiivin liitteessä I lueteltujen aineiden tai aineryhmien luokitusta, merkintöjä ja/tai erityisiä pitoisuusrajoja koskevat vaatimukset, jotka ovat seruaavassa luettelossa. Norja voi vaatia näiden aineiden erilaisen luokituksen, merkintöjen ja/tai erityisten pitoisuusrajojen käyttöä.

>TAULUKON PAIKKA>

ii) syöpää aiheuttavien aineiden luokituksen ja merkintöjen ehdot ovat direktiivin liitteen VI 4.2.1 osan mukaiset. Norja voi soveltaa luokitukseen erilaisia ehtoja ja direktiivin liitteen VI 1.7.2.1 osan epäpuhtauksia, lisäaineita tai yksittäisiä komponentteja koskevia määräyksiä syöpää aiheuttaviksi luokiteltujen aineiden osalta sekä tiettyjen R-lausekkeiden erilaisia soveltamisvaatimuksia.

b) 30 artiklaa yhdessä 4 ja 6 artiklan kanssa niiltä osin, kun kyse on sellaisten aineiden tai aineryhmien luokitusta, merkintöjä ja/tai erityisiä pitoisuusrajoja koskevista vaatimuksista, joita ei ole luetteloitu direktiivin liitteessä I ja jotka ovat seuraavassa luettelossa. Norja voi vaatia luokituksen, merkintöjen ja/tai erityisten pitoisuusrajojen käyttöä näille aineille.

>TAULUKON PAIKKA>

c) 30 artiklaa yhdessä 23 artiklan 2 kohdan d alakohdan kanssa. Norja voi vaatia ylimääräisen R-lausekkeen ( "215") käyttöä, jota ei mainita direktiivin liitteessä III;

d) 30 artiklaa yhdessä 4 ja 6 artiklan kanssa niiltä osin, kun kyse on OAR-merkintöjä koskevien Norjan säädösten mukaisesti merkityistä aineista;

e) direktiivin 23 artiklan 2 kohdan säännöksiä a) ja c) kohdassa tarkoitettujen aineiden osalta, jotka vaativat sanojen "EY-merkinnät" käyttöä;

f) 30 artiklaa yhdessä 27 artiklan kanssa niiltä osin, kun on kyse 1 d) kohdan kattamien aineiden ja Norjan kynnysraja-arvoluettelossa olevien aineiden turvallisuustiedotteista.

2. Vaarallisten valmisteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä 7 päivänä kesäkuuta 1988 annetun neuvoston direktiivin 88/379/ETY osalta:

a) 3 artiklan 3 kohdan b alakohtaa valmisteiden herkistävien vaikutusten testauksen osalta;

b) 10 artiklaa 1 kohdan d alakohdan kattamien orgaanisia liuottimia sisältävien valmisteiden turvallisuustiedotteiden osalta;

c) 13 artiklaa yhdessä 3 ja 7 artiklan kanssa 1 kohdan a-d alakohdassa määriteltyjä aineita sisältävien valmisteiden osalta.

Yhteinen julkilausuma ETA-sopimuksen liitteessä II olevasta XV luvusta vaarallisten aineiden alan tarkastelulausekkeiden osalta

4 kohta: Tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä 27 päivänä heinäkuuta 1976 annettu neuvoston direktiivi 76/769/ETY (EYVL L 262, 27.9.1976, s. 201)

Tämän direktiivin muutosteksti sallii EFTA-valtioiden rajoittaa seuraavien aineiden markkinoille tuloa ETA-sopimuksen voimaantulopäivänä voimassa olevien kansallisten lakiensa mukaisesti:

- asbestikuidut

- elohopeayhdisteet

- arseeniyhdisteet

- orgaaniset tinayhdisteet

- pentakloorifenoli

- kadmium

- paristot.

Sopimuspuolet tarkastelivat yhdessä tilannetta uudelleen vuonna 1998. Uudelleentarkastelun pohjalta sopimuspuolet ovat sopineet säännöksen soveltamisajan pidentämisestä koskemaan kaikkia EFTA-valtioita asbestikuitujen osalta. Uusi yhteinen tarkastelu suoritetaan vuonna 2000.

Elohopeayhdisteiden, arseeniyhdisteiden, orgaanisten tinayhdisteiden, pentakloorifenolin ja kadmiumin osalta sopimuspuolet ovat sopineet säännöksen soveltamisesta koskemaan Liechtensteiniä. Uusi yhteinen tarkastelu suoritetaan vuonna 2000.

11 kohta: Vaarallisia aineita sisältävistä paristoista ja akuista 18 päivänä maaliskuuta 1991 annettu neuvoston direktiivi 91/157/ETY (EYVL L 78, 26.3.1991, s. 38)

Tämän direktiivin muutosteksti sallii EFTA-valtioiden rajoittaa paristojen markkinoille tuloa ETA-sopimuksen voimaantulopäivänä voimassa olevien kansallisten lakiensa mukaisesti. Sopimuspuolet tarkastelivat yhdessä tilannetta uudelleen vuonna 1998.

Tehdyn uudelleentarkastelun perusteella sopimuspuolet ovat sopineet, että Norjan sallitaan säilyttää yli 0,0005 prosenttia elohopeaa tai kadmiumia sisältävien paristojen, myös nappiparistojen, markkinointikiellon tiukemmat raja-arvot. Uusi yhteinen tarkastelu suoritetaan vuonna 2000.